Olympia Dukakis

Olympia Dukakis (20 junio 1931, Lowell, Massachusetts - 1 maio 2021, New York) esseva un actrice, director, productor, instructor e activista statounitese.

Illa appareva in plus que 130 productiones de theatro, plus que 60 filmes e in 50 series de television. Plus ben cognite como un actrice in filmes, illa comenciava su carriera in le theatro.

Le filmes in que illa jocava include Moonstruck (1987) e Steel Magnolias (1989). Illa jocava le personage Anna Madrigal (un hospite eccentric de San Francisco) in le series de television Tales of the City (1993) e More Tales of the City (1998).

 Biographia 
Olympia Dukakis nasceva in Lowell, Massachusetts, le 20 junio 1931 como le filia de Alexandra "Alec" (n. Christos) (1898-1994) e Constantine "Costa" S. Dukakis (1899-1975). Su parentes esseva immigrantes grec; su patre originalmente ab Turchia.

In 1962 illa se maritava con le actor Louis Zorich. Illes habeva tres infantes: Christina, Peter e Stefan.

Su cosino es le politico statounitese Michael Dukakis.
Categoria:Actrices

Categoria:Gente statounitese